ผ่านร้านนี้มาหลายต่อหลายครั้ง แต่ไม่เคยแวะเพราะนึกว่าเป็นร้านกาแฟหรือเบเกอรี่นั่นเอง ร้านนี้อยู่ปากซอยรามคำแหง191 ปากซอยร้านสีกุก นั่นแหล่ะ บรรยากาศรอบๆร้านเป็นสวนปาล์มตามชื่อเลย ที่จอดรถด้านในจอดได้ 4-5 คันเท่านั้น ร้านเปิด 10 โมงเช้า ปิดครัวสามทุ่ม 

  บรรยากาศด้านในเป็นหัองแอร์ นั่งสบาย แต่ดูมืดๆไปนิด น่าจะเปิดไฟให้สว่างซักหน่อย มันถ่ายรูปอาหารยากน่ะครับ ฮ่าๆๆ
    ไปกันสองคน สั่งมาไม่กี่อย่างลองมาดูกันครับว่ามีอะไรมั่ง

 - ข้าวผัดคะน้าปลาเค็ม 50 บาท จานนี้ของชอบ ร้านนี้ผัดมาได้ดี ช้าวหอมแห้ง ปลาเค็มก็หอม ถูกใจ ทั้งรสชาติและราคา 

 - ซี่โครงหมูอบมัสตาด 150 บาท จานนี้ควรสั่งนะครับถ้ามาร้านนี้ รสชาติกลมกล่อม หอม หมูนุ่มยันกระดูกอ่อน อร่อยมากครับ ไม่เลี่ยนด้วย

 - แกงเขียวหวานไก่บ้าน 100 บาท ไก่หนึบๆดี แกงรสชาติจัด แต่ออกเค็มไปหน่อย โดยรวมยังรับได้ครับ กินกะข้าวสวยอย่าเยาะน้ำปลาน่าจะพอดี

 - คะน้าฮ่องกงผัดปลาเค็ม  90 บาท คะน้ามาก้านเยอะมากสะใจ กรุบกรอบ ผัดมาดีด้วย ได้ปลาเค็มดีๆมาเสริมด้วย ยิ่งทำให้จานนี้อร่อยเข้าไปใหญ่ จานนี้ก็แนะนำให้สั่งครับ

  ร้านสะอาด บริการดี อาหารอร่อย แค่นี้ก็ได้ 4 ดาวแล้วครับ ถ้าปรับปรุงเรื่องที่จอดรถกับความชัดเจนของหน้าร้ายได้ รับรอง 5 ดาวแน่นอนจากผม

